Haji Bektasj Veli

**Haji Bektasj Veli** eller **Hajji Bektash Wali** ( *Ḥājī Baktāš Walī*; tyrkisk: Hacı Bektaş Veli; født i 1209 i Nishapur i Khorasan i Persia, død 1271 i Anatolis) var en muslimsk mystiker og humanist som levde og virket i Anatolia.  Han er navnegivende til bektasjiordenen, og anses av alevittene som en av de første spredere af alevismen. 

Han er begravet i den tyrkiske by Hacıbektaş i provinsen Nevşehir. Hacıbektaş er et pilgrimssted for alevitter og bektasjitter.

Han ihukommes også generelt på grunn av den innflytelse han hadde på de tyrkiske nomadene i Lilleasia.

## Bakgrunn
Det mest uttømmende historiske verk omkring Haji Bektasjs liv er *[[Vilâyetnâme]]*, som menes at være skrevet på 1400-tallet. Dette verk anses generelt å være korrekt og troverdig blant bektasjitter, og dets innhold stemmer overens med bektasjittenes versjon av Haji Bektasjs livsberetning.

Ifølge *Vilâyetnâme* nedstammet Haji Bektasjs slekt fra den syvende imām, Mūsā al-Kāzim (død 799). På grunn av forfølgelse og undertrykkelse flyktey noen av Mūsā al-Kāzims barn til Khorasanområdet, hvor de ble varmt mottatt av lokalbefolkningen. En av disse sønner, Ibrahim el-Mucap, ble hersker over et område i Khorasan.

I de eksisterende versjoner af Vilâyetnâme er der imidlertid ikke ytterligere opplysninger om slektslinjen, som fortsetter herfra og ned til Musa-i Sani, som var Haji Bektasjs farfar. Men de manglende ledd er opplyst i en annen kilde, hvor det ses at Haji Bektasj nedstammet fra Imām ʿAlī i 17. generasjon:

* 1.. Imām ʿAlī
* 2.. Imām Husayn
* 3.. Imām Zayn al-ʿĀbidīn
* 4.. Imām Muhammad al-Bāqir
* 5.. Imām Jaʿfar al-Sādiq
* 6.. Imām Mūsā al-Kāzim
* 7.. Ibrâhîm al-Mukarram al-Mucâb
* 8.. Hasen1Ifølge en alternativ kilde er dette led angitt som Husayn.
* 9.. Muhammed
* 10. Mehdî
* 11. Ibrâhîm2i den alternative kilden finnes ikke dette ledd.
* 12. Hasen
* 13. Ibrâhîm
* 14. Muhammed
* 15. Ishak
* 16. Mûsâ
* 17. Ibrâhim al-Sânî
* 18. Haji Bektash al-Wali

Haji Bektasjs mor var Hatem Hatun, som var datteren av en av Nishapurs kjente lærde.
## Haji Bektashs liv
I noen gamle stamtrær angis Haji Bektasjs riktige navn som Muhammed, noe det imidlertid hersker tvil om. Haji Bektajh ble ifølge Vilâyetnâme født på mirakuløst vis, og allerede som spebarn utviste han overraskende ferdigheter.

Som fireårig ble han tatt til opplæring av Loqman Perende, som menes å være en av Ahmed Yasawis apostler (*[[halife]]*). Haji Bektasj gjennomgikk fra da av en lang åndelig utdannelse.

På grunn av adskillige mirakuløse begivenheter ble han først tildelt tilnavnet «Hünkâr» (*herre*) og derefter «Hacı» (*pilgrim*). Senere ble han sendt til Anatolia av sine spirituelle ledere. Ifølge beretningen kaster Haji Bektasj en stor brennende trepinne opp i luften for å bestemme sitt neste oppholdssted. Pinnen viste seg å lande i landsbyen Suluca Karahöyük, hvor Haji Bektasjs tekke i dag befinner seg. Utenfor tekke'en er det et stort morbærtre som av alevitter og bektasjitter menes å være vokst ut av den brennende trepinnen. 

Etter en tid møter Haji Bektasj en kvinne, senere kjent som Kadıncık Ana. Kadıncık Ana oppnådde med tiden en høy status ved siden av Haji Bektasj. Hennes hus finnes fortsatt i Hacıbektaş, men later ikke tilå  være åpnet for turisme (2009).

Haji Bektasj er også kjent for å ha sendt en mengde apostler (*halife*) til forskjellige deler av Anatolia og Balkan som misjonærer. I alt 36.000 apostler dro avsted, mens kun 360 forble tilbake sammen med Haji Bektasj. Spor av noen av disse helgener kan fortsatt finnes i de pågjeldende lokalområder. For eksempel finnes Hacım Sultans mausoleum i Uşak-området, som også bekrefter informadjonene fra Vilâyetnâme.

## Haji Bektasjs lære
Haji Bektajhs lære kan finnes i hans eget verk kalt *Makâlât*. Den opprinnelige utgave av verket var først skrevet på arabisk, men ble i 1409 oversatt til tyrkisk av dikteren Hatipoğlu. Det er kun den tyrkiske versjon som er blitt bevart for ettertiden.

## Eksterne lenker
*Foto av Haci Bektas by
*The Bektashi order of Sufis

## Referanser